(nu produce efecte juridice)\*

ROMÂNIA **Iniţiator**

JUDEŢUL MURES **PRIMAR**

MUNICIPIUL TÂRGU MUREȘ **Soós Zoltán**

DASCPC-Serviciul activităţi culturale, sportive, de tineret şi locativ

Nr. 82.743 din 17.11.2021

**Referat de aprobare**

**pentru modificarea Anexei nr. 1 a HCL nr. 213 din 26.11.2020 privind aprobarea criteriilor pentru stabilirea ordinii de prioritate în soluționarea cererilor de locuințe și în repartizarea locuințelor pentru tineri, destinate închirierii, în Municipiul Târgu Mureș**

Prin Hotărârea Consiliului Local nr. 213 din 26 noiembrie 2020 au fost aprobate Criteriile pentru stabilirea ordinii de prioritate în soluționarea cererilor de locuințe și în repartizarea locuințelor pentru tineri, destinate închirierii, în Municipiul Târgu Mureș. Prin această hotărâre au fost aprobate atât criteriile de acces la locuință cât și criteriile de ierarhizare stabilite prin punctaj. Menționăm, faptul că, acestea au fost elaborate în corelare și prin preluarea prevederilor legale prevăzute în materie, prin Legea nr. 152/1998 privind înfiinţarea Agenţiei Naţionale pentru Locuinţe, respectiv HG nr. 962/2001, privind aprobarea Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe.

 În anexa nr. 1 la HCL nr. 213/2020 au fost prevăzute Criteriile de acces la locuință. Primul criteriu se referă la faptul că titularul cererii de repartizare a unei locuinţe pentru tineri, destinată închirierii, trebuie să fie major, în vârstă de până *la 35 de ani la data depunerii cererii, şi să poată primi repartiţie pentru locuinţă în cel mult* ***36*** *de luni de la împlinirea acestei vârste*. Această condiție este prevăzută de art. 8 alin. 1 din Legea nr. 152/1998, precum și în anexa nr. 11 din HG nr. 962/2001. Însă, această prevedere a fost modificată prin HG nr. 1174/28.10.2021 privind modificarea și completarea Normelor metodologice pentru punerea în aplicare a prevederilor Legii nr. 152/1998 privind inființarea Agenției Naționale pentru Locuințe, aprobate prin Hotărârea Guvernului, nr. 962/2001, publicată în Monitorul Oficial al României nr. 1043 din 01.11.2021, astfel:‘‘tinerii, în sensul prevederilor prezentei legi, sunt persoane majore cu vârsta de până la 35 de ani la data depunerii cererii pentru repartizarea unei locuinţe construite prin programele A.N.L., destinate închirierii, şi *care pot primi repartiţii în cel mult* ***60*** *de luni de la împlinirea acestei vârste.* Astfel, se impune modificarea criteriului prevăzut de HCLM nr. 213/2020 în conformitate cu prevederile legale actuale.

 Având în vedere cele expuse, supunem aprobării Consiliului Local proiectul de hotărâre prezentat.

Anexă: - extras HG nr. 1174/28.10.2021

**Aviz favorabil al**

**D.A.S.C.P.C**

Director ex. adj.

Blaga-Zătreanu Cosmin

 Întocmit/redactat,

 Mureșan Ramona-insp sup. SACSTL



ROMÂNIA Proiect

JUDEŢUL MUREŞ (nu produce efecte juridice)\*

CONSILIUL LOCAL AL MUNICIPIULUI TÂRGU MUREȘ **Inițiator**

 **Primar,**

 **Soós Zoltán**

**HOTĂRÂREA nr.\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_\_\_2021**

pentru modificarea Anexei nr. 1 a HCL nr. 213 din 26.11.2020 privind aprobarea criteriilor pentru stabilirea ordinii de prioritate în soluționarea cererilor de locuințe și în repartizarea locuințelor pentru tineri, destinate închirierii, în Municipiul Târgu Mureș

  ***Consiliul local municipal Târgu Mureş, întrunit în şedinţa ordinară de lucru***,

 Având în vedere:

a) Referatul de aprobare nr. 82.743 din 17.11.2021 inițiat de Primar prin Direcția activități social-culturale, patrimoniale și comerciale, pentru modificarea Anexei nr. 1 a HCL nr. 213 din 26.11.2020 privind aprobarea criteriilor pentru stabilirea ordinii de prioritate în soluționarea cererilor de locuințe și în repartizarea locuințelor pentru tineri, destinate închirierii, în Municipiul Târgu Mureș

b) Raportul Comisiilor de specialitate din cadrul Consiliului local municipal Târgu Mureş

 **În conformitate cu prevederile :**

* art.8 alin. (1) din Legea nr. 152/1998 privind înființarea Agenției Naționale pentru Locuințe,republicată, ale art.I pct. (1) și anexei nr. 2 din Hotărârea nr. 1174/28.10.2021 privind modificarea și completarea Normelor metodologice pentru punerea în aplicare a prevederilor Legii nr. 152/1998 privind inființarea Agenției Naționale pentru Locuințe, aprobate prin Hotărârea Guvernului, nr. 962/2001 și ale anexei nr. 11 din HG nr. 962/2001 privind aprobarea Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe,
* anexei nr. 1 la HCL nr. 213/26.11.2020 privind aprobarea criteriilor pentru stabilirea ordinii de prioritate în soluționarea cererilor de locuințe și în repartizarea locuințelor pentru tineri, destinate închirierii, în Municipiul Târgu Mureș,
* art.7 alin. (1) și (2) din Legea nr. 52/2003 privind transparenţa decizională în administraţia publică, republicată,
* art. 129 alin.(1), alin.(14), art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ

**HOTĂRĂŞTE**

**Art. I**. Se aprobă modificarea Anexei nr.1 a HCL nr. 213 din 26.11.2020 privind aprobarea criteriilor pentru stabilirea ordinii de prioritate în soluționarea cererilor de locuințe și în repartizarea locuințelor pentru tineri, destinate închirierii, în Municipiul Târgu Mureș, după cum urmează:

Litera A. Criterii de acces la locuință, alin.1, se modifică şi va avea următorul cuprins :

***"1***.*Titularul cererii de repartizare a unei locuinţe pentru tineri, destinată închirierii, trebuie să fie major, în vârstă de până la 35 de ani la data depunerii cererii, şi să poată primi repartiţie pentru locuinţă în cel mult 60 de luni de la împlinirea acestei vârste.*

*Cererea de locuinţă se efectuează numai individual şi în nume propriu."*

**Art.II.** Celelalte prevederi ale Anexei nr.1 a Hotărârii Consiliului Local al Municipiului Târgu Mureș nr. 213/26.11.2020 rămân neschimbate.

**Art. III.** Cu aducerea la îndeplinire a prevederilor prezentei hotărâri se însărcinează Executivul Municipiului Târgu Mureş prin Direcţia activităţi social-culturale patrimoniale și comerciale- Serviciul activități culturale, sportive, de tineret și locativ.

**Art.IV.** În conformitate cu prevederile art. 252 alin. 1 lit. c , ale art. 255 din OUG nr. 57/2019 privind Codul administrativ, și ale art. 3 alin. 1 din Legea nr. 554/2004, Legea contenciosului administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate**.**

**Art.V.** Prezenta hotărâre se comunicăla:

- Direcția activități social culturale, patrimoniale și comerciale- Serviciul activități culturale, sportive, de tineret și locativ.

**Viza de legalitate**

 **Secretarul general al Municipiului Târgu Mureş,**

 **Bâta Anca Voichița**

 Anexă

HOTĂRÂRE Nr. 1174/2021 din 28 octombrie 2021 -**EXTRAS**

privind modificarea şi completarea Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, aprobate prin Hotărârea Guvernului nr. 962/2001

EMITENT: GUVERNUL ROMÂNIEI

PUBLICATĂ ÎN: MONITORUL OFICIAL NR. 1043 din 1 noiembrie 2021

 În temeiul art. 108 din Constituţia României, republicată, şi al art. III din Ordonanţa de urgenţă a Guvernului nr. 55/2021 pentru modificarea Legii nr. 152/1998 privind înfiinţarea Agenţiei Naţionale pentru Locuinţe,

 **Guvernul României** adoptă prezenta hotărâre.

 ART. I

 Normele metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, aprobate prin Hotărârea Guvernului nr. 962/2001, publicată în Monitorul Oficial al României, Partea I, nr. 626 din 4 octombrie 2001, cu modificările şi completările ulterioare, se modifică şi se completează după cum urmează:

 **1. Articolul 3 se modifică şi va avea următorul cuprins:**

 "ART. 3

 (1) Tinerii, în sensul prevederilor art. 8 alin. (1) din Legea nr. 152/1998, republicată, cu modificările şi completările ulterioare, sunt persoane majore în vârstă de până la 35 de ani la data depunerii cererii pentru repartizarea unei locuinţe construite prin programele Agenţiei Naţionale pentru Locuinţe, destinate închirierii, şi care pot primi repartiţie pentru locuinţă în cel mult 60 de luni de la împlinirea acestei vârste.

ANEXA 2

 (Anexa nr. 11 la normele metodologice)

 **CRITERII-CADRU**

**pentru stabilirea ordinii de prioritate în soluţionarea cererilor de locuinţe şi în repartizarea locuinţelor pentru tineri, destinate închirierii**

 A. Criterii de acces la locuinţă:

 1. Titularul cererii de repartizare a unei locuinţe pentru tineri, destinată închirierii, trebuie să fie major, în vârstă de până la 35 de ani la data depunerii cererii, şi să poată primi repartiţie pentru locuinţă în cel mult 60 de luni de la împlinirea acestei vârste.

 Cererea de locuinţă se efectuează numai individual şi în nume propriu.